Kummalisel kombel tundus talle mõne minuti pärast, et ta näeb pimedas ruumis, ühe kindla koha peal tuhmjalt helendavat punkti. Aga kui ta nähtust lähemalt ja täpsemalt vaadata tahtis, oli see kadunud. Endale pahasena pani ta nähtu oma ülepingutatud närvide arvele ning läks suure teleskoobi juurde, et valmistuda uuteks Marsi võteteks. Kui ta tohutu instrumendi okulaari vaatas, ehmus ta: vaatevälja täitis tihe uduloor.